Eden tak tahulah kalau ado laie dio baco blog den ni, Den harap dio bacolah, lama tak dongar kabau, marah kat eden ko? Kalau tak suko cakaplah, takpolah eden buleh terimo seadonyo, iyolah kito bukan artis, tak hensem macam Hans Isaac, eden paham lah tu.
Nak kato eden makan tak konyang, eh konyang jugak, bertambah pinggan ado laie, mandi tak basah tu ado la sikit tapi tu sobab lambat bangun nak poie kojo, mandi kambing la, tidur tak lena tu takdo laie sampai terbabas tido tu adolah.
Tapi ado lah..... Eden toringat malam-malam gini, risau, katonyo ado masaalah,
Harapnya tak sampai sini sajolah, den raso sonyum den lebarnya lobih bilo dongan dio.....
Jadi sobagai mengonangkan dio yang ilang ontah poie mano, ontah2 poie Mekah buek haji, mano la tahu, eden ingin mendedikasikan lagu ni khas buek dio.
Haaa tengok kau, bertapa letupnya Milah gadis kampung berbaju pink ittew diikuti dengan kehenseman jang dengan pakai spek pasar malam sepuluh hengget.
Nak kata hensem ni takdelah sangat, tapi kalau sekadar hensem macam Jang dalam lagu ni, rasonyo ado tu...
min_Latn min_Latn min_Latn min_Latn min_Latn zsm_Latn min_Latn